Súradnice: 48°09′08″S 17°06′42″V﻿ / ﻿48,152111°S 17,111722°V﻿ / 48.152111; 17.111722

Fontána Družba s námestím
Fontána v roku 2017
**Fontána Družba** je najväčšia fontána v Bratislave, nachádza sa na Námestí slobody.

Postavená bola v rokoch 1979 až 1980 podľa návrhu sochárov Juraja Hovorku, Tibora Bártfaya a Karola Lacka a architektov Virgila Droppu a Juraja Hlavicu. Fontánu tvorí bazén a 9 metrová plastika lipového kvetu s hmotnosťou 12 ton. Priemer bazéna má 45 metrov, v minulosti fontána na svoju prevádzku vyžadovala až 2 000 kubických metrov vody. Po rekonštrukcii (2021 - 2023) v nej cirkuluje už len 200 kubických metrov.

Pod fontánou sa nachádza tunel a relatívne veľká strojovňa. Kvôli sústavnému zatekaniu z dôvodu nedostatočnej údržby po roku 1989 boli technologické a elektrické zariadenia, ako aj hydroizolácia bazéna, značne poškodené.[chýba zdroj]

Od roku 2007 bola fontána mimo prevádzky, jej obnova stála okolo 1 milión eur. V roku 2021 začali Metropolitný inštitút Bratislavy (MIB) a Magistrát hlavného mesta SR Bratislavy s jej obnovou, ktorá pôvodne mala trvať jeden rok. Po obnove sa fontána viac sprístupnila verejnosti, je možné vojsť priamo do priestoru bazénov a tiež je menej náročná na spotrebu vody. Obnovou prešla aj plastika lipového kvetu, ktorý bol očistený, vďaka čomu získal pôvodný lesk. Rekonštrukciou prešla aj strojovňa a rozvody fontány, doplnené boli moderné technológie.

Rekonštrukcia fontány sa zrealizovala spoločne s obnovou bezprostredného okolia Námestia slobody. Po rozsiahlej rekonštrukcii fontány a námestia boli obe sprístupnené 24. júna 2023, v rovnaký deň bola slávnostne spustená fontána.. Ako informoval Metropolitný inštitút Bratislavy, stalo sa tak po 16 rokoch, počas ktorých bola najväčšia fontána na Slovensku vypustená. Fontána môže byť zapnutá v dvoch rôznych režimoch striekania klasický - so suchými okrajmi segmentov a nízkou hladinou (do 7 cm) a kaskádový režim: slávnostný režim odkazujúci na pôvodný kaskádový koncept fontány, segmenty sú plnené až po okraj a voda kaskádovito prepadá z vyššieho do nižšieho segmentu.

Odstránenie bariér pre vstup do fontány sa však nie všetkým páči. "Kúpalisko nepatrí pred úrad vlády", napísal Jakub Lipták.

Referencie
----------

1. 1 2 3   *Po 40 rokoch vráti hlavné mesto lesk a slávu ikonickej fontáne Družba na Námestí slobody* [online]. bratislavskykraj.sk, 2021-11-18, [cit. 2022-01-24]. Dostupné online.
2. ↑   *Hlavné mesto spúšťa rekonštrukciu fontány Družba na Námestí slobody* [online]. yimba.sk, [cit. 2022-01-24]. Dostupné online.
3. ↑   *Námestie slobody* [online]. Metropolitný inštitút Bratislavy - mib.sk, [cit. 2023-07-20]. Dostupné online.
4. 1 2   *VIDEO: Fontána Družba slávnostne ožila, Na Námestie slobody sa po 16 rokoch vrátila voda | Staré Mesto | Mestské časti | Bratislavské noviny* [online]. www.bratislavskenoviny.sk, [cit. 2023-06-29]. Dostupné online.
5. ↑   *Po 16 rokoch bude v lete funkčná dominanta Bratislavy. Ponúkne aj osvieženie* [online]. TASR, 2023-04-13, [cit. 2023-06-12]. Dostupné online.
6. ↑  MORAVČÍK, Marek. *Námestie slobody mení podobu. Bude zelenšie, bezpečnejšie a bezbariérové* [online]. Petit Press a.s. [cit. 2023-06-12]. Dostupné online.
7. ↑  LIPTÁK, Jakub. *Kúpalisko nepatrí pred úrad vlády* [online]. www.postoj.sk, [cit. 2023-07-21]. Dostupné online.

Zdroje
------

*Tento článok je čiastočný alebo úplný preklad článku Námestie Slobody na anglickej Wikipédii.*